Admir Vladavić
Admir Vladavić (rođen 29. juna, 1982. godine u Ljubinju, Bosna i Hercegovina) je bosanskohercegovački nogometaš. Karijeru je započeo u izbjegličkom klubu Bregava Iskra odakle je prešao u mostarski Velež. U ljeto 2005. godine potpisuje četverogodišnji ugovor sa FK Željezničar gdje se vrlo brzo nametnuo kao jedan od najboljih igrača kluba, ali i Premijer lige. 28. februara 2006. je debitovao za reprezentaciju Bosne i Hercegovine na utakmici sa Japanom i do sada je ukupno odigrao četiri utakmice. Trenutno igra za austrijski klub SV Austria Salzburg.